Rikunarita-ORG/Wikinium huggingface dataset:
# চলো (চলচ্চিত্র)
সংক্ষিপ্ত ইউআরএল

| চলো |
| --- |
| প্রেক্ষাগৃহে মুক্তির পোস্টার |
| পরিচালক | ভেঙ্কি কুড়ুমুলা |
| প্রযোজক | ঊষা মুলপুরি |
| রচয়িতা | ভেঙ্কি কুড়ুমুলা |
| শ্রেষ্ঠাংশে | নাগা শৌর্য রশ্মিকা মন্দানা |
| সুরকার | মহথি স্বরা সাগর |
| চিত্রগ্রাহক | সাঁই শ্রীরাম |
| সম্পাদক | কোটাগিরি ভেঙ্কটাশ্বর রাও |
| প্রযোজনা কোম্পানি | ইরা ক্রিয়েশন্স |
| মুক্তি | * ২ ফেব্রুয়ারি ২০১৮ (2018-02-02)
 |
| স্থিতিকাল | ১৪০ মিনিট |
| দেশ | ভারত |
| ভাষা | তেলুগু  |
| নির্মাণব্যয় | ₹৩ crore |
| আয় | প্রা. ₹২৪ crore |

**চলো** হচ্ছে ২০১৮ সালে মুক্তিপ্রাপ্ত তেলুগু ভাষার একটি প্রণয়ধর্মী চলচ্চিত্র। চলচ্চিত্রটির নায়ক নায়িকা ছিলেন নাগা শৌর্য এবং রশ্মিকা মন্দানা। ঊষা মুলপুরির প্রযোজনায় এই চলচ্চিত্রটির পরিচালক ছিলেন ভেঙ্কি কুড়ুমুলা যিনি একই সাথে কাহিনীও লিখেছিলেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *চলো*  (ইংরেজি)
# পারথালে পারাভাসাম

| পারথালে পারাভাসাম |
| --- |
|  |
| পরিচালক | কৈলাস বলচন্দ |
| প্রযোজক | পুষ্প কন্দস্বামী |
| রচয়িতা | কৈলাস বলচন্দ গোপু-বাবু **(সংলাপ)** |
| শ্রেষ্ঠাংশে | মাধবন সিমরান রাঘব লরেন্স স্নেহা |
| সুরকার | এ আর রহমান |
| চিত্রগ্রাহক | এ ভেঙ্কটেশ |
| সম্পাদক | সুরেশ উরশ |
| প্রযোজনা কোম্পানি | কবিতালয় প্রোডাকশন্স |
| মুক্তি | ১৪ নভেম্বর ২০০১ |
| দেশ | ভারত |
| ভাষা | তামিল  |

পারথালে পারাভাসাম (তামিল: பார்த்தாலே பரவசம்; অনু. পরমানন্দ, শুধু দেখে যাচ্ছি) হচ্ছে ২০০১ সালে মুক্তিপ্রাপ্ত একটি তামিল চলচ্চিত্র। কৈলাস বলচন্দ যিনি ছিলেন তামিল চলচ্চিত্র শিল্পের খ্যাতিমান পরিচালক এই চলচ্চিত্রটির পরিচালনা করেছিলেন এবং এটি ছিলো তার বানানো ১০০তম চলচ্চিত্র। কৈলাস বলচন্দের নিজেরই প্রযোজনা প্রতিষ্ঠান কবিতালয় প্রোডাকশন্সের ব্যানারে চলচ্চিত্রটি নির্মিত হয়েছিলো। চলচ্চিত্রটিতে মুখ্য ভূমিকা ছিলেন মাধবন এবং সিমরান, এছাড়াও স্নেহা, রাঘব লরেন্স, বিবেক এবং বালি ছিলেন। এ আর রহমান ছিলেন চলচ্চিত্রটির গানগুলোর সুরকার এবং গীতিকার ছিলেন বালি এবং না. মুথুকুমার এবং বৈরামুথু।

২০০১ সালের ১৪ই নভেম্বর মুক্তি পাওয়া চলচ্চিত্রটি বক্স অফিসে মুখ থুবড়ে পড়ে গিয়েছিলো।

## অভিনয়ে

* মাধবন - মাধব
* সিমরান - সিমি
* রাঘব লরেন্স - আড়াগু
* স্নেহা - চেল্লা
* বালি - বালা
* বিবেক - কুমার

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *পারথালে পারাভাসাম*  (ইংরেজি)
# পরিছন্ন বিনোদন প্রদানকারী সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার
সংক্ষিপ্ত ইউআরএল

| পরিছন্ন বিনোদন প্রদানকারী সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার |
| --- |
| ভারতীয় চলচ্চিত্রে বিশিষ্ট অবদানের জন্য জাতীয় পুরস্কার |
| সৌজন্যে | চলচ্চিত্র উৎসব অধিদপ্তর |
| পূর্ববর্তী নাম | * • গণ-আবেদন, পরিছন্ন বিনোদন এবং নান্দনিক মূল্যযুক্ত শ্রেষ্ঠ চলচ্চিত্র (১৯৭৪-১৯৮৫)
* • জনপ্রিয় এবং পরিছন্ন বিনোদন প্রদানকারী শ্রেষ্ঠ চলচ্চিত্র (১৯৮৬-১৯৮৮)
 |
| পুরস্কার | * স্বর্ণ কামাল (সোনার পদ্ম)
* ₹২,০০,০০০ (US$২,৭০০)
 |
| প্রথম পুরস্কৃত | ১৯৭৪ |
| সর্বশেষ পুরস্কৃত হয়েছে | ২০১৯ |
| সাম্প্রতিক বিজয়ী | *মহর্ষি* |
| হাইলাইট |
| মোট পুরস্কৃত | ৪২ |
| প্রথম বিজয়ী | *কোরা কাগজ* |
| ওয়েবসাইট |  </img> |

**পরিছন্ন বিনোদন প্রদানকারী সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার** হল ভারতের চলচ্চিত্র উৎসব অধিদপ্তর দ্বারা বার্ষিক উপস্থাপিত জাতীয় চলচ্চিত্র পুরস্কারগুলির মধ্যে একটি এবং এটি ১৯৭৫ সালে গঠিত হয়েছিল। এটি জাতীয় চলচ্চিত্র পুরস্কারের মধ্যে প্রদত্ত *গোল্ডেন লোটাস অ্যাওয়ার্ড (স্বর্ণ কমল)।* এটি সারা দেশে, সমস্ত ভারতীয় ভাষায় প্রতি বছর নির্মিত চলচ্চিত্রগুলোর মধ্য থেকে একটি চলচ্চিত্রকে বেছে নেওয়া হয়।

নিম্নলিখিত ভাষার চলচ্চিত্রগুলি সেরা জনপ্রিয় পূর্ণদৈর্ঘ্য চলচ্চিত্র পুরস্কার জিতেছে: হিন্দি (২৭টি পুরস্কার), তেলুগু (৫টি পুরস্কার), তামিল (৪টি পুরস্কার), মালয়ালম (৩টি পুরস্কার), বাংলা (টি পুরস্কার), এবং কন্নড় (১টি পুরস্কার)।
# ঐশ্বর্যা রাজেশ
সংক্ষিপ্ত ইউআরএল

| ঐশ্বর্যা রাজেশ |
| --- |
| জন্ম |  (1990-01-10) ১০ জানুয়ারি ১৯৯০ তিরুপুর, তামিলনাড়ু, ভারত |
| পেশা | অভিনেত্রী, টেলিভিশন উপস্থাপক |
| কর্মজীবন | ২০১০–বর্তমান |
| পিতা-মাতা | রাজেশ |

ঐশ্বর্যা রাজেশ
**ঐশ্বর্যা রাজেশ** (জন্ম: ১০ই জানুয়ারি ১৯৯০) হলেন একজন ভারতীয় চলচ্চিত্র অভিনেত্রী, যিনি মূলত তামিল চলচ্চিত্রের পাশাপাশি হিন্দি, তেলুগু ও মালয়ালম চলচ্চিত্রে শীর্ষস্থানীয় চরিত্রে অভিনয় করেছেন। সান টিভিতে প্রচারিত *অসথপোবধু ইয়ারু* নামক একটি কৌতুক বিষয়ক অনুষ্ঠানে একজন শিল্পী পরিচালক হিসেবে অভিনয় করার মাধ্যমে তিনি অভিনয় জগতে পদার্পণ করেছিলেন।

তিনি *মানদা মাইলাদা* নামক রিয়ালিটি অনুষ্ঠান জয়লাভ করার পর, ২০১০ সালে তিনি *নীথানা আভান*-এ অভিনয় করেছিলেন। অতঃপর ২০১২ সালে *অট্টকাঠি*তে আমুধার চরিত্রে অভিনয় করার পরে তিনি খ্যাতি অর্জন করেছিলেন। তাঁর প্রথম মালয়ালম চলচ্চিত্র ছিল *জমন্তে সুবিশেসাঙ্গল*; যেখানে তিনি দালকার সালমানের বিপরীতে অভিনয় কাজ করেছেন। তার দ্বিতীয় মালয়ালম চলচ্চিত্র হচ্ছে *সাখাবু*। তিনি ২০১৭ সালে মুক্তিপ্রাপ্ত *ড্যাডি* নামক চলচ্চিত্রে অভিনয়ের মাধ্যমে বলিউডে অভিষেক করেছেন; যেখানে তিনি অর্জুন রামপালের সাথে অভিনয় করেছেন। তিনি ভেট্রিমরনের *ওয়াদা চেন্নাই*য়ে পদ্মা (যেখানে তিনি ধনুষের বিপরীতে অভিনয় করেছিলেন) এবং *কানা* নামক চলচ্চিত্রে কেন্দ্রীয় নারী ক্রিকেটারের চরিত্রে অভিনয় করে বেশ প্রশংসা কুড়িয়েছিলেন। ২০১৪ সালে *কাকা মুত্তাই* চলচ্চিত্রে অভিনয়ের জন্য তিনি "সেরা অভিনেত্রী" বিভাগে তামিলনাড়ু রাজ্য চলচ্চিত্র পুরস্কার লাভ করেছিলেন।

## প্রারম্ভিক জীবন

ঐশ্বর্যা রাজেশ ১৯৯০ সালের ১০ই জানুয়ারি তারিখে ভারতের তামিলনাড়ুর তিরুপুরে জন্মগ্রহণ করেছেন। তিনি শিরিন ভাল্লাঙ্কান্নি সিনিয়র সেকেন্ডারি স্কুল এবং হলি এঞ্জেলস অ্যাঙ্গলো ইন্ডিয়ান হায়ার সেকেন্ডারি তিরুপতি হতে শিক্ষা গ্রহণ করেছেন। ঐশ্বর্যার বাবা রাজেশও একজন অভিনেতা ছিলেন, যিনি তেলুগুর ৫৪টি চলচ্চিত্রে কাজ করেছেন। তাঁর দাদু অমরনাথ একজন জনপ্রিয় শীর্ষস্থানীয় তেলুগু অভিনেতা এবং প্রযোজক ছিলেন, তাঁর খালা শ্রীলক্ষ্মী তেলুগু কৌতুক অভিনেত্রী, যিনি ৫০০-এরও অধিক চলচ্চিত্রে কাজ করেছেন।

ঐশ্বর্যা চেন্নাইয়ের ইথিরাজ কলেজ ফর উইমেন থেকে পড়াশোনা করেছেন এবং বি. কম. নিয়ে স্নাতক ডিগ্রি অর্জন করেছেন। তিনি কালাইগনার টিভিতে প্রচারিত *মানদা মাইলাদা* নামক রিয়ালিটি অনুষ্ঠানে শিক্ষার্থীদের জন্য আয়োজিত সাংস্কৃতিক অনুষ্ঠানে নৃত্য পরিচালক হিসেবে কাজ করেছেন। তিনি উক্ত অনুষ্ঠানের তৃতীয় আসরে জয়লাভ করে চলচ্চিত্র জগতে অভিনয়ের প্রস্তাব পান। বলিউডে পরিচয় করিয়ে দেওয়ার জন্য তিনি অর্জুন রামপালের প্রতি কৃতজ্ঞতা প্রকাশ করেছিলেন।

## পেশা

অভিনয় জীবনের প্রাথমিক পর্যায়ে, তিনি টেলিভিশন অনুষ্ঠান *অসথপোবধু ইয়ারু*-এ একজন উপস্থাপক হিসেবে কাজ করেছেন। ২০১০ সালে, তিনি তামিল চলচ্চিত্র *নীথানা আভান*-এ অভিনয়ের মধ্য দিয়ে তামিল চলচ্চিত্র জগতে অভিষেক করেছেন এবং ২০১৪ সালে তিনি *রুমি* এবং *পান্নাইয়ারুম পদ্মিনীয়ুম* নামক দুটি চলচ্চিত্রে বিজয় সেতুপতির সাথে অভিনয় করেছেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে ঐশ্বর্যা রাজেশ (ইংরেজি)
# শ্রীরাম রাঘবন

| শ্রীরাম রাঘবন |
| --- |
| হিন্দি: श्रीराम राघवन |
| ২০১৯ সালে রাঘবন |
| জন্ম |  (1963-06-22) ২২ জুন ১৯৬৩ বোম্বে, মহারাষ্ট্র, ভারত |
| মাতৃশিক্ষায়তন | ফিল্ম অ্যান্ড টেলিভিশন ইনস্টিটিউট অব ইন্ডিয়া |
| পেশা | * চলচ্চিত্র পরিচালক
* চিত্রনাট্যকার
 |
| কর্মজীবন | ১৯৮৭-বর্তমান |

**শ্রীরাম রাঘবন** (হিন্দি: श्रीराम राघवन; জন্ম: ২২ জুন ১৯৬৩) একজন ভারতীয় চলচ্চিত্র পরিচালক ও চিত্রনাট্যকার। তিনি নব্য-নোয়ার মারপিটধর্মী চলচ্চিত্রের ওতোর হিসেবে গণ্য হয়ে থাকেন।

রাঘবন *এক হাসিনা থি* (২০০৪) চলচ্চিত্র দিয়ে পরিচালক হিসেবে আত্মপ্রকাশ করেন। এরপর তিনি অল্যাঁ রেনো-ফুর্তঁ'র ১৯৬২ সালের ফরাসি উপন্যাস *লে মিস্তিফি* অবলম্বনে *জনি গাদ্দার* (২০০৭), মারপিটধর্মী গোয়েন্দা চলচ্চিত্র *এজেন্ট বিনোদ* (২০১২), মাসসিমো কার্লোত্তোর *ডেথস ডার্ক অ্যাবিস* অবলম্বনে *বদলাপুর* (২০১৫)-এর মত সমাদৃত চলচ্চিত্র নির্মাণ করেন।

তিনি *আন্ধাধুন* (২০০৮) চলচ্চিত্র দিয়ে অধিক পরিচিতি অর্জন করেন। চলচ্চিত্রটি বিপুল সমাদৃত হয় এবং ব্যবসাসফল হয়। এই কাজের জন্য তিনি দুটি জাতীয় চলচ্চিত্র পুরস্কার ও দুটি ফিল্মফেয়ার পুরস্কার-সহ বেশ কিছু পুরস্কার অর্জন করেন।

## চলচ্চিত্রের তালিকা

| বছর | চলচ্চিত্রের শিরোনাম | পরিচালক | লেখক | টীকা |
| --- | --- | --- | --- | --- |
| ১৯৮৫ | *এতবার* | না | না | সহকারী পরিচালক |
| ১৯৮৭ | *দ্য এইট কলাম অ্যাফেয়ার* | হ্যাঁ | হ্যাঁ | ডিপ্লোমা চলচ্চিত্র |
| ১৯৯১ | *রমন রাঘব: অ্যা সিটি, অ্যা কিলার* | হ্যাঁ | হ্যাঁ | প্রামাণ্য-কাহিনিচিত্র |
| ২০০৪ | *এক হাসিনা থি* | হ্যাঁ | হ্যাঁ |  |
| ২০০৭ | *জনি গাদ্দার* | হ্যাঁ | হ্যাঁ |  |
| ২০১২ | *এজেন্ট বিনোদ* | হ্যাঁ | হ্যাঁ |  |
| ২০১৫ | *বদলাপুর* | হ্যাঁ | হ্যাঁ |  |
| ২০১৮ | *আন্ধাধুন* | হ্যাঁ | হ্যাঁ |  |
| ২০২৩ | *মেরি ক্রিসমাস* | হ্যাঁ | হ্যাঁ |  |
| ২০২৪ | *ইক্কিস* | হ্যাঁ | হ্যাঁ |  |

## পুরস্কার ও মনোনয়ন

| পুরস্কার | বিভাগ | মনোনীত চলচ্চিত্র | ফলাফল | সূত্র. |
| --- | --- | --- | --- | --- |
| ৫৩তম ফিল্মফেয়ার পুরস্কার | শ্রেষ্ঠ চিত্রনাট্য | *জনি গাদ্দার* | মনোনীত |  |
| ৬১তম ফিল্মফেয়ার পুরস্কার | শ্রেষ্ঠ চলচ্চিত্র | *বদলাপুর* | মনোনীত |  |
| শ্রেষ্ঠ পরিচালক | মনোনীত |
| ৬৬তম জাতীয় চলচ্চিত্র পুরস্কার | শ্রেষ্ঠ উপযোগকৃত চিত্রনাট্য | *আন্ধাধুন* | বিজয়ী |  |
| শ্রেষ্ঠ হিন্দি পূর্ণদৈর্ঘ্য চলচ্চিত্র | বিজয়ী |
| ৬৪তম ফিল্মফেয়ার পুরস্কার | শ্রেষ্ঠ চলচ্চিত্র | মনোনীত |  |
| শ্রেষ্ঠ পরিচালক | মনোনীত |
| শ্রেষ্ঠ চলচ্চিত্র (সমালোচক) | বিজয়ী |
| শ্রেষ্ঠ চিত্রনাট্য | বিজয়ী |
| ২৪তম স্ক্রিন পুরস্কার | শ্রেষ্ঠ পরিচালক | বিজয়ী |  |
| শ্রেষ্ঠ চিত্রনাট্য | বিজয়ী |
| জি সিনে পুরস্কার | শ্রেষ্ঠ লেখনী | বিজয়ী |  |
| ২০তম আইফা পুরস্কার | শ্রেষ্ঠ চলচ্চিত্র | মনোনীত |  |
| শ্রেষ্ঠ পরিচালক | বিজয়ী |
| শ্রেষ্ঠ কাহিনি | বিজয়ী |
| শ্রেষ্ঠ চিত্রনাট্য | বিজয়ী |
| ২০১৯ বানদুং চলচ্চিত্র উৎসব | সম্মানসূচক আমদানিকৃত চলচ্চিত্র | বিজয়ী |  |
| এশিয়ান সামার চলচ্চিত্র উৎসব | শ্রেষ্ঠ চলচ্চিত্র | বিজয়ী |  |
| বিশেষ জুরি পুরস্কার | বিজয়ী |
| ১ম ডায়োরামা আন্তর্জাতিক চলচ্চিত্র উৎসব ও বাজার | শ্রেষ্ঠ ভারতীয় পূর্ণদৈর্ঘ্য চলচ্চিত্র বিভাগে সোনালি চড়ুই | বিজয়ী |  |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে শ্রীরাম রাঘবন (ইংরেজি)
* "Interview (2008)"। সিএনএন-আইবিএন। ৮ আগস্ট ২০১৩ তারিখে মূল থেকে আর্কাইভকৃত। সংগ্রহের তারিখ ২৩ জুলাই ২০২৩।
# মেলবোর্নের ভারতীয় চলচ্চিত্র উৎসব
সংক্ষিপ্ত ইউআরএল

মেলবোর্নের ভারতীয় চলচ্চিত্র উৎসব| অবস্থান | মেলবোর্ন |
| প্রতিষ্ঠিত | ২০১২, ফিল্ম ভিক্টোরিয়া |
| পুরস্কার | শ্রেষ্ঠ ভারতীয় চলচ্চিত্র |
| ওয়েবসাইট | www.iffm.com.au |

**মেলবোর্নের ভারতীয় চলচ্চিত্র উৎসব** হলো ২০১২ সালে প্রতিষ্ঠিত মেলবোর্ন ভিত্তিক ভিক্টোরিয়া রাষ্ট্রের সরকার দ্বারা অর্থায়িত একটি বার্ষিক উৎসব। এটি ফিল্ম ভিক্টোরিয়া দ্বারা উপস্থিত এবং প্রদানকারীকে একটি স্নেহপূর্ণ প্রক্রিয়ায় বাছাই করা হয়। বর্তমানের প্রদানকারী হলো মাইন্ড ব্লোইং ফিল্মস, যা মিতু ভৌমিক ল্যাং দ্বারা পরিচালিত। উৎসবটিকে ২০১৮ সাল পর্যন্ত রাষ্ট্র সরকার দ্বারা অর্থায়িত করা হয়েছে।

## টেলস্ট্র্রা পিপল চয়েস পুরস্কার

এই পুরস্কারটিকে একটি বছরে মুক্তিপ্রাপ্ত একটি ভারতীয় চলচ্চিত্রের বক্স অফিস আয় এবং সমালোচনামূলক প্রশংসার জন্য চলচ্চিত্রটিকে উৎসবটিতে অসাধারণ অর্জন পুরস্কার দেওয়া হয়।

### প্রাপক

| বছর | চলচ্চিত্র | পরিচালক | প্রযোজক | সূত্র. |
| --- | --- | --- | --- | --- |
| ২০১৪ | ধুম ৩ | বিজয় কৃষ্ণ আচার্য | আদিত্য চোপড়া |  |
| ২০১৫ | পিকে | রাজকুমার হিরানী | বিধু বিনোদ চোপড়া |  |
| ২০১৬ | কাপুর এন্ড সন্স | শকুন বাট্রা | করণ জোহর |  |
| ২০১৭ | বাহুবলী ২: দ্য কনক্লুশন | এস. এস. রাজামৌলি | শোবু ইয়ারলাগাড্ডা |  |
| দঙ্গল | নিতেশ তিওয়ারী | আমির খান |
| ২০১৯ | সিম্বা | রোহিত শেট্টি |  |  |

## টীকা

## তথ্যসূত্র
# গানা ডট কম

গানা ডট কম|  |
| অ্যাপটির হোম স্ক্রিনের স্ক্রিনশট |
| ডেভেলপার | টাইমস ইন্টারনেট |
| মুক্তিলাভ | এপ্রিল ২০১০ (2010-04) |
| সদস্য |  ১৫ কোটি |
| মূল্য নকশা | প্রতি মাসে ₹৯৯ (ভারতের অভ্যন্তরে) অথবা প্রতি মাসে $৩.৯৯ (ভারতের বাইরে) |
| প্রাপ্যতা | বিশ্বব্যাপী |
| ওয়েবসাইট | gaana.com |

**গানা ডট কম** (ইংরেজি: gaana.com) হল ভারতের বৃহত্তম বাণিজ্যিক মিউজিক স্ট্রিমিং পরিষেবা যেখানে ২০ কোটিরও বেশি মাসিক ব্যবহারকারী রয়েছে৷ এটি ২০১০ সালের এপ্রিল মাসে টাইমস ইন্টারনেট চালু করা করে, ভারতীয় এবং আন্তর্জাতিক উভয় সঙ্গীত সামগ্রী এখানে পাওয়া যায়। সমস্ত ভারতীয় সঙ্গীত সমূহ বিশ্বব্যাপী ব্যবহারকারীদের জন্য উপলব্ধ। গানা ডট কম অসমীয়া, বাংলা, ভোজপুরি, ইংরেজি, গুজরাটি, হিন্দি, কন্নড়, উর্দু, ওড়িয়া, মারাঠি, পাঞ্জাবি, তামিল, তেলুগু, মৈথিলি, মালায়ালাম সহ অন্যান্য আরও ২১টি ভারতীয় আঞ্চলিক ভাষার সঙ্গীত সরবরাহ করে।

গানা ডট কম ব্যবহারকারীদের তাদের প্লেলিস্টগুলিকে সর্বজনীন করার অনুমতি দেয় যাতে সেগুলি অন্য ব্যবহারকারীরা দেখতে পারে৷ তারা দেখতে পারেন এবং নিজের পছন্দের প্লেলিস্ট তালিকা তৈরি করতে পারেন। এর মোবাইল অ্যাপটি অ্যান্ড্রয়েড, আইওএস এবং উইন্ডোজের মতো প্রায় সব জনপ্রিয় অপারেটিং সিস্টেম সমর্থন করে। গানার দাম প্রতি মাসে ₹৯৯ (ভারতের মধ্যে) এবং $৩.৯৯ (ভারতের বাইরের সদস্যদের জন্য)।

## তথ্যসূত্র
# রিদম (তামিল চলচ্চিত্র)

| রিদম |
| --- |
|  |
| পরিচালক | বসন্ত |
| প্রযোজক | পিরামিড নেতারাজ |
| রচয়িতা | বসন্ত |
| শ্রেষ্ঠাংশে | অর্জুন সারজা মীনা |
| সুরকার | এ আর রহমান |
| চিত্রগ্রাহক | পিএস বিনোদ **(অতিরিক্ত চিত্রগ্রহণ)** আর্থার এ উইলসন আর ডি রাজশেখর |
| সম্পাদক | এ শ্রীকর প্রসাদ |
| প্রযোজনা কোম্পানি | পিরামিড ফিল্মস ইন্টারন্যাশনাল |
| পরিবেশক | পিরামিড ফিল্মস ইন্তারন্যাশনাল |
| মুক্তি | * ১৫ সেপ্টেম্বর ২০০০ (2000-09-15)
 |
| স্থিতিকাল | ১৪৩ মিনিট |
| দেশ | ভারত |
| ভাষা | তামিল  |

**রিদম** (তামিল: ரிதம்; বাংলা: সঙ্গীতের তাল) হচ্ছে ২০০০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা ও পরিচালনা করেছিলেন বসন্ত এবং প্রযোজনা করেছিলেন ভি নেতারাজ। অভিনয় করেছিলেন অর্জুন সারজা এবং মীনা, এছাড়াও ছিলেন রমেশ অরবিন্দ এবং জ্যোতিকা। চলচ্চিত্রটির গানগুলোর সুরারোপ করেছিলেন এ আর রহমান, গানগুলো দারুণ জনপ্রিয়তা পেয়েছিলো।

চলচ্চিত্রটির কাহিনী একজন বিধবা নারী আর একজন বিপত্নীক পুরুষের প্রেম নিয়ে আবর্তিত।

## সারাংশ

ইন্ডিয়ান এক্সপ্রেস সংবাদ প্রতিষ্ঠানে কাজ করেন কার্তিক, তার একটি স্ত্রী ছিলো যে মারা গেছে, স্ত্রীর নাম ছিলো অরুণা, অভিভাবক দ্বারা বিয়ে হলেও তার স্ত্রীকে তিনি ভালোবাসতেন, কিন্তু তার স্ত্রী একদিন একটি রেল দূর্ঘটনায় মারা যান আর কার্তিক শোকে মুষড়ে পড়েন যদিও তিনি তার কর্ম করতে থাকেন।

কার্তিক মুম্বাই শহরে থাকেন, চিত্রা নামের এক ব্যাংক কর্মকর্তার সঙ্গে তার নিজের ব্যাংক একাউন্ট খোলার সময় পরিচয় হয় এরপর একদিন ট্রেনে দেখা হয় চিত্রার সঙ্গে কার্তিকের। চিত্রা প্রথম প্রথম কার্তিকের সঙ্গে বন্ধুত্ব করতে না চাইলেও কার্তিকের ভালো মন-মানসিকতা দেখে একসময় রাজী হয়। চিত্রা বিধবা, তার স্বামী শ্রীকান্ত একটি সন্তান চিত্রার গর্ভে রেখে মারা যায়, কার্তিক পরে জানতে পারে যে তার স্ত্রী অরুণা আর চিত্রার স্বামী শ্রীকান্ত একই ট্রেনে উঠেছিলো।

কার্তিক আর চিত্রা বন্ধু থেকে প্রেমিক- প্রেমিকায় রূপান্তরিত হয় এবং শেষে বিয়ে করে।

## অভিনয়ে

* অর্জুন সারজা - কার্তিক
* মীনা - চিত্রা
* রমেশ অরবিন্দ - শ্রীকান্ত
* জ্যোতিকা - অরুণা
* লক্ষ্মী - চিত্রার শাশুড়ি
* নাগেশ - কার্তিকের বাবা

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *রিদম*  (ইংরেজি)
# নেলসন দিলীপকুমার
সংক্ষিপ্ত ইউআরএল

| নেলসন দিলীপকুমার |
| --- |
| জন্ম |  (1984-06-21) ২১ জুন ১৯৮৪ চেন্নাই, তামিলনাড়ু, ভারত |
| জাতীয়তা | ভারতীয় |
| অন্যান্য নাম | নেলসন |
| মাতৃশিক্ষায়তন | দ্য নিউ কলেজ, চেন্নাই |
| পেশা | চলচ্চিত্র পরিচালক ও চিত্রনাট্যকার |
| কর্মজীবন | ২০১০-বর্তমান |
| দাম্পত্য সঙ্গী | মনিশা |

**নেলসন দিলীপকুমার** একজন ভারতীয় পরিচালক এবং চিত্রনাট্যকার। তিনি প্রধানত তামিল সিনেমায় কাজ করেন। তার চলচ্চিত্রগুলি অ্যাকশন থ্রিলার এবং ডার্ক হিউমারের উপাদানগুলির জন্য পরিচিত ।

নেলসন তার পরিচালনায় অভিষেক *কোলামাভু কোকিলার* জন্য নরওয়ে তামিল চলচ্চিত্র উৎসবে সেরা চিত্রনাট্যের পুরস্কার জিতেছেন ।  তিনি টাইমস অব ইন্ডিয়া নিবন্ধে ২০১৮ সালের প্রতিশ্রুতিশীল পরিচালকদের মধ্যে তালিকাভুক্ত ছিলেন ।

## প্রাথমিক জীবন

নেলসনের চেন্নাইয়ের নিউ কলেজ থেকে ভিজ্যুয়াল কমিউনিকেশনে ডিগ্রি রয়েছে। তিনি স্টার বিজয়ে সহকারী চিত্রনাট্যকার হিসেবে তার কর্মজীবন শুরু করেছিলেন। নেলসনের বাবা ২০১৮ সালের নভেম্বরে মারা যান।

## চলচ্চিত্রের তালিকা

| বছর | চলচ্চিত্র | কাজ | মন্তব্য | সূত্র |
| --- | --- | --- | --- | --- |
| পরিচালক | লেখক |
| ২০১৮ | *কোলামাভু কোকিলা* | হ্যাঁ | হ্যাঁ |  |  |
| ২০২১ | *ডাক্তার* | হ্যাঁ | হ্যাঁ |  |  |
| ২০২২ | বিস্ট | হ্যাঁ | হ্যাঁ | " জলি ও জিমখানা " গানে অতিথির চরিত্রে |  |
| ২০২৩ | *জেলর* | হ্যাঁ | হ্যাঁ |  |  |

## পুরস্কার এবং মনোনয়ন

| বছর | চলচ্চিত্র | পুরস্কার | বিভাগ | ফলাফল |
| --- | --- | --- | --- | --- |
| ২০১৯ | *কোলামাভু কোকিলা* | ৮ম দক্ষিণ ভারতীয় আন্তর্জাতিক চলচ্চিত্র পুরস্কার | সেরা অভিষেক পরিচালক | বিজয়ী |
| নরওয়ে তামিল চলচ্চিত্র উৎসব পুরস্কার | সেরা চিত্রনাট্য | বিজয়ী |
| ২০২৩ | জেলর | ১২তম দক্ষিণ ভারতীয় আন্তর্জাতিক চলচ্চিত্র পুরস্কার | শ্রেষ্ঠ পরিচালক | বিজয়ী |

## তথ্যসূত্র

## বহিঃসংযোগ

* ইন্টারনেট মুভি ডেটাবেজে নেলসন দিলীপকুমার  (ইংরেজি)
* টুইটারে নেলসন দিলীপকুমার
# এমএক্স প্লেয়ার
সংক্ষিপ্ত ইউআরএল

এমএক্স প্লেয়ার|  |
| উপলব্ধ | ইংরেজি, হিন্দি,বাংলা, তামিল, উর্দু, মালায়ালাম, গুজরাটি, মারাঠি, ভোজপুরি, তেলুগু, কান্নাডা, |
| মালিক | টাইমস ইন্টারনেট (দ্য টাইমস গ্রুপ) |
| প্রস্তুতকারক | জে২ ইন্টারএ্যাকটিভ |
| প্রধান ব্যক্তি | করণ বেদি (সিইও) বিবেক জেইন (সিপিও) গৌতম তালওয়ার (সিসিও) শচীন থাপলিয়াল (প্রধান উৎপাদক) ওয়েই ঝুও (প্রধান প্রকৌশলী) প্রিয়াঙ্কা শর্মা (প্রধান নকশাকারী) |
| ওয়েবসাইট | জে২ ইন্টারএ্যাকটিভ ওয়েবসাইট এমএক্স প্লেয়ার প্রাতিষ্ঠানিক ওয়েবসাইট |
| বাণিজ্যিক | হ্যাঁ |
| নিবন্ধন | প্রয়োজন নাই |
| ব্যবহারকারী | ৫০০ মিলিয়ন (বৈশ্বিক) ৩৫০ মিলিয়ন (ভারত) |
| চালুর তারিখ | ১৮ জুলাই ২০১১ (18 July 2011) |
| বর্তমান অবস্থা | অনলাইন |

**এমএক্স প্লেয়ার** একটি ভারতীয় 'ওভার দ্য টপ' মাধ্যম এবং একটি বৈশ্বিক অফলাইন ভিডিও প্লেয়ার। এটি নির্মাণকারী প্রতিষ্ঠান *জে২ ইন্টারএ্যাকটিভ* এবং সত্ত্বাধিকারী দ্য টাইমস গ্রুপের ডিজিটাল মিডিয়া বিভাগ টাইমস ইন্টারনেট। শুধু ভারতেই এই প্লেয়ারের ৩৫০+ মিলিয়ন ব্যবহারকারী রয়েছে।

## ব্যবহারকারী ভিত্তি

ভারতে এমএক্স প্লেয়ারের ৩৫০ মিলিয়নেরও উপরে গ্রাহক রয়েছে। এটির বৈশ্বিকভাবে ৫০০ মিলিয়নেরও ব্যবহারকারী রয়েছে।

## তথ্যসূত্র

## বহিঃসংযোগ

* এমএক্স প্লেয়ার প্রাতিষ্ঠানিক ওয়েবসাইট
# লতা (অভিনেত্রী)

| লতা |
| --- |
| লতা |
| জন্ম | নলিনী  (1953-06-07) ৭ জুন ১৯৫৩ তামিলনাড়ু, ভারত |
| অন্যান্য নাম | এম.জি.আর লতা, লতা সেতুপতি |
| পেশা | অভিনেত্রী |
| দাম্পত্য সঙ্গী | সেতুপতি (বি. ১৯৮৩) |
| সন্তান | ২ |

**লতা** (জন্মঃ ৭ জুন ১৯৫৩) ছিলেন ভারতের তামিল চলচ্চিত্র শিল্পের একজন অভিনেত্রী। ১৯৭৩ সালের চলচ্চিত্র *উলাগাম সুটরুম ভালিভান* এ লতা এমজিআর এর সঙ্গে অভিনয় করেছিলেন, এটিই ছিলো তার জীবনের প্রথম চলচ্চিত্র।

লতা তামিল ছাড়াও তেলুগু চলচ্চিত্রেও অভিনয় করেছিলেন। ১৯৭৩ সালের হিন্দি চলচ্চিত্র *ইয়াদোঁ কি বারাত*-এ জিনাত আমান এর করা *সুনিতা* চরিত্রকে লতা এর তামিল পুনর্নির্মাণ *নালাই নামাদে* (১৯৭৫) এ *রাণী* নামে পুনরায় ফুটিয়ে তুলেছিলেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে লতা  (ইংরেজি)
# রোজা (তামিল চলচ্চিত্র)
সংক্ষিপ্ত ইউআরএল

| রোজা |
| --- |
| চলচ্চিত্রের পোস্টার |
| পরিচালক | মণি রত্নম |
| প্রযোজক | কে. বলচন্দ |
| রচয়িতা | মণি রত্নম |
| শ্রেষ্ঠাংশে | অরবিন্দ স্বামী মধু |
| সুরকার | এ আর রহমান |
| চিত্রগ্রাহক | সন্তোষ সিভান |
| সম্পাদক | সুরেশ উরস |
| পরিবেশক | কবিতালয় প্রোডাকশন্স পিরামিড সায়মিরা |
| মুক্তি | * ১৫ আগস্ট ১৯৯২ (1992-08-15)
 |
| স্থিতিকাল | ১৩৭ মিনিট |
| দেশ | ভারত |
| ভাষা | তামিল  |

রোজা (তামিল: ரோஜா, অনুবাদ 'গোলাপ ফুল') হচ্ছে ১৯৯২ সালের একটি তামিল ভাষার ভারতীয় চলচ্চিত্র, যা রচনা ও পরিচালনা করেছেন মণি রত্নম। চলচ্চিত্রটিতে অরবিন্দ স্বামী এবং মধু মুখ্য ভূমিকায় অভিনয় করেন। চলচ্চিত্রটি মণি হিন্দি, তেলুগু মারাঠি এবং মালায়ালাম ভাষায় অনুবাদ করে মুক্তি দিয়েছিলেন। চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল জিতেছিলো।

তিনটি জাতীয় চলচ্চিত্র পুরস্কার বিজয়ী এই *রোজা* ছিলো ১৯৯২ সালের অন্যতম জনপ্রিয় তামিল চলচ্চিত্র। ভারতে জঙ্গীবাদ নিয়ে নির্মিত এই চলচ্চিত্রটি মণি দ্বারা পরিচালিত প্রথম প্রকল্প, তিনি এর পর একই ধরনের আরো দুটি চলচ্চিত্র বানান, একটি *বম্বে* (১৯৯৫) অন্যটি *দিল সে..* (১৯৯৭)।

ভারতের অন্যতম জনপ্রিয় সঙ্গীতকার এ আর রহমান এই *রোজা* দ্বারা তার চলচ্চিত্র সঙ্গীত জীবন শুরু করেছিলেন এবং এই চলচ্চিত্রটির সঙ্গীত ব্যাপক জনপ্রিয় হয়েছিলো। তিনি সেরা চলচ্চিত্র সঙ্গীত পরিচালনার জন্য জাতীয় চলচ্চিত্র পুরস্কারসহ ফিল্মফেয়ার পুরস্কার সেরা সঙ্গীত পরিচালক এবং তামিলনাড়ু প্রদেশ সরকারি চলচ্চিত্র পুরস্কারঃ সেরা সঙ্গীতকার জিতেছিলেন। নব্বইয়ের দশক জুড়ে এই *রোজা* চলচ্চিত্রের তামিল সহ হিন্দি অনুবাদ করা গানগুলোও মুম্বই শহরে জনপ্রিয় ছিলো। এ আর রহমান এই চলচ্চিত্রে সঙ্গীত পরিচালনার জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন। পরিচালক মণি রত্নমকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার দেওয়া হয়েছিলো।

## কাহিনীসংক্ষেপ

কাশ্মীর প্রদেশের শ্রীনগরে সন্ত্রাসীদের সঙ্গে আধা-সামরিক বাহিনীর লড়াইয়ে ওয়াসিম খান নামক এক জঙ্গি গ্রেফতার হয়। এই কাশ্মীরেই তামিলনাড়ু থেকে নববিবাহিত দম্পতি ঋষি-রোজা বেড়াতে আসে, ঋষি একজন সরকারি কর্মকর্তা। ঋষিকে একদা ওয়াসিম খানের দলের সন্ত্রাসীরা প্রকাশ্য দিবালোকে গাড়িতে তুলে নিয়ে যায় তার স্ত্রীর সামনেই। তার স্ত্রী প্রথমে পুলিশের কাছে যায় কিন্তু কোনো সাহায্য পায়না এরপর সে কাশ্মীর রাইফেলসের সেক্টর কমান্ডার (শ্রীনগর) কর্নেল রাইয়াপ্পার কাছে সাহায্য চাইলে সে সাহায্যের প্রতিশ্রুতি দেয় এবং মূলত কর্নেল রাইয়াপ্পার সহায়তায়ই রোজা তার স্বামী ঋষিকে ফিরে পায়।

## অভিনয়ে

* অরবিন্দ স্বামী - ঋষি কুমার
* মধু - রোজা
* নছর - কর্নেল রাইয়াপ্পা
* জনকরাজ - আচ্ছু মহারাজ

## তথ্যসূত্র

## বহিঃসংযোগ

* ইন্টারনেট মুভি ডেটাবেজে *রোজা*   (ইংরেজি)
# মাদ্রাজ বিশ্ববিদ্যালয়
সংক্ষিপ্ত ইউআরএল

মাদ্রাজ বিশ্ববিদ্যালয়|  |
| নীতিবাক্য | "শিক্ষা (মানুষের) স্বাভাবিক (অন্তর্নিহিত) প্রতিভার বিকাশ সাধিত করে" |
| ধরন | সরকারি |
| স্থাপিত | ১৮৫৭ (1857) |
| বৃত্তিদান | ৫০ মিলিয়ন মার্কিন ডলার |
| শিক্ষায়তনিক ব্যক্তিবর্গ | ৩০০ |
| স্নাতক | ৩০০০ |
| স্নাতকোত্তর | ৫০০০ |
| অবস্থান | চেন্নাই, তামিলনাড়ু, ভারত |
| শিক্ষাঙ্গন | শহর |
| পোশাকের রঙ | Cardinal |
| অধিভুক্তি | UGC |
| মাসকট | সিংহ |
| ওয়েবসাইট | www.unom.ac.in |
| উইকিমিডিয়া | © ওপেনস্ট্রিটম্যাপ |

**মাদ্রাজ বিশ্ববিদ্যালয়** হল ভারতের তামিলনাড়ুর চেন্নাইয়ে অবস্থিত একটি অন্যতম প্রাচীন বিশ্ববিদ্যালয়। লন্ডন বিশ্ববিদ্যালয়ের অনুসরণে ৫ সেপ্টেম্বর ১৮৫৭ খ্রিস্টাব্দে এই বিশ্ববিদ্যালয়ের রূপরেখা বাস্তবায়িত হয়।
এটি একটি কলেজিয়েট রিসার্চ বিশ্ববিদ্যালয় এবং শহরে ছয়টি ক্যাম্পাস রয়েছে: চাপাউক, মেরিনা, গুইন্ডি, তারামানি, মাদুরাভোয়েল এবং চেটপেট। এটি ১৮ টি স্কুল-এর অধীনে স্নাতকোত্তর শিক্ষাদান এবং গবেষণা বিভাগের ৮৭ টি একাডেমিক বিভাগের অধীনে ২৩০ টিরও বেশি কোর্স সরবরাহ করে, যেখানে বিজ্ঞান, সামাজিক বিজ্ঞান, মানবিকতা, ব্যবস্থাপনা ও চিকিৎসার পাশাপাশি ১২১ অধিভুক্ত কলেজ এবং ৫৩ টি অনুমোদিত গবেষণা সংস্থার বিভিন্ন ক্ষেত্র রয়েছে। ন্যানোপ্রযুক্তি, ফোটোনিকস এবং নিউরোটক্সিসিটির উন্নত গবেষণার জন্য এই বিশ্ববিদ্যালয়টিতে জাতীয় কেন্দ্র রয়েছে। এছাড়াও, বায়ো ফিজিক্সে তিনটি কেন্দ্রের অ্যাডভান্সড স্টাডি (সিএএস), উদ্ভিদ বিজ্ঞান এবং গণিতে রয়েছে।

মাদ্রাজ বিশ্ববিদ্যালয় দুটি ভারতীয় পদার্থবিজ্ঞানের নোবেল বিজয়ী, সিভি রমন এবং সুব্রাহ্মণ্য চন্দ্রশেখরের আলমা ম্যাটার, এ.পি.জে. আবদুল কালাম সহ ভারতের পাঁচ রাষ্ট্রপতি, এবং শ্রিনিবাস রামানুজন সহ একাধিক উল্লেখযোগ্য গণিতবিদ।

## তথ্যসূত্র
# কন্নড় চলচ্চিত্র

| কন্নড় চলচ্চিত্র |
| --- |
| পিআরভি সিনেমাহল,ব্যাঙ্গালুরু ৷ |
| সিনেমা পর্দার সংখ্যা | ৯৫০
সিঙ্গেল স্ক্রিন |
| প্রধান চলচ্চিত্র-পরিবেশক | Vajreshwari Combines KCN Movies Jayanna Combines Yograj Creations |
| নির্মিত
কাল্পনিক চলচ্চিত্র  (২০১৪) |
| মোট | ১৪৩ |
| মোট আয়  (2013) |
| জাতীয় চলচ্চিত্রসমূহ | India: ₹ ২৭৫ কোটি (ইউএস$ ৩৩.৬১ মিলিয়ন) |

**কন্নড় চলচ্চিত্র** ভারতীয় রাজ্য কর্ণাটকের কন্নড়ভাষী চলচ্চিত্র শিল্প। এই শিল্প সাধারণভাবে স্যান্ডেলউড নামে পরিচিত। কন্নড় ছাড়াও তুলু ও কোঙ্কণীতে কিছু কিছু চলচ্চিত্র এই রাজ্যে নির্মিত হয়।

## তথ্যসূত্র

## বহিঃসংযোগ